Diari Oficial de la Generalitat Valenciana


Sumari del DOGV 2471, del 16-03-1995 (1995/834141)

DECRET 39/1995, de 7 de març, del Govern Valencià, pel qual es classifiquen d'interès general determinades obres i s'aprova el Pla d'Obres de la Zona d'Arrossars de València, primera fase.
--------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1995/03/07/39/dof/vci/html**

### Dades del document

Número de DOGV
:   2471

Data del DOGV
:   16-03-1995

Secció del DOGV
:   ALTRES DISPOSICIONS

Número del document
:   1995/834141


Data del document
:   07-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Decret

DECRET 39/1995, de 7 de març, del Govern Valencià, pel qual es classifiquen d'interès general determinades obres i s'aprova el Pla d'Obres de la Zona d'Arrossars de València, primera fase.   
En el Decret 151/1990, de 17 de setembre, del Govern Valencià, s'estableix que serà d'aplicació en tot el territori de la Comunitat Valenciana, per estar classificada com a objectiu número 1 en el Reglament PYT 9369/1988 del Consell, el que es regula en la Llei de Reforma i Desenvolupament Agrari en matèria d'obres i millores territorials.  
En el Decret 169/1991, de 30 de setembre, també del Govern Valencià, es classificava com a d'interès general determinades obres que executarà la Conselleria d'Agricultura, Pesca i Alimentació en les zones desfavorides de la Comunitat Valenciana determinades per diverses directives comunitàries.  
Mitjançant el Decret 13/1995, de 10 de gener, del Govern Valencià, es va aprovar el Pla Director de Modernització del Regadiu de la Comunitat Valenciana.  
La consecució dels objectius fixats pel pla esmentat i, principalment, dels que fan referència a l'optimació en l'ús dels recursos hídrics disponibles i a l'establiment d'una estratègia de defensa per a períodes de sequera, aconsellen que la classificació d'obres d'interès general que s'efectua en els decrets esmentats s'estenga a totes les obres i instal·lacions bàsiques que es realitzen sobre les xarxes principals de reg.  
D'altra banda, la Direcció Territorial de la Conselleria d'Agricultura, Pesca i Alimentació a València ha elaborat una proposta de Pla d'Obres que recull, en una primera fase, les actuacions concretes que s'han de dur a terme en la zona d'arrossars de València, la necessitat de les quals s'ha posat de manifest al si de les entitats de reg, poden ser objecte d'un projecte d'obres en un termini breu de temps i possibiliten la reutilització dels recursos hídrics de la zona, la disminució de pèrdues d'aigua a causa del mal estat de les sèquies i una millor distribució del recurs mitjançant la connexió entre sèquies.  
Per això, a proposta del conseller d'Agricultura, Pesca i alimentació i amb la deliberació prèvia del Govern Valencià, en la reunió del dia 7 de març de 1995,  
DECRETE  
Article primer  
En els plans d'obres aprovats per la Conselleria d'Agricultura, Pesca i Alimentació, es podran classificar com a d'interès general totes les obres i instal·lacions bàsiques realitzades sobre les xarxes principals de reg, inclosa l'automatització.  
Article segon  
S'aprova el Pla d'Obres de la Zona d'Arrossars de València, primera fase.  
Article tercer  
D'acord amb l'article 1 d'aquest decret, les obres i instal·lacions necessàries per a l'aprofitament en els regadius de les aigües depurades o de les escorrenties de l'arrossar, les sèquies d'enllaç entre sèquies principals de reg i instal·lacions de bombament per a redotar les sèquies principals de reg, es classifiquen com a obres d'interès general en el grup a) de l'article 61 de la Llei de Reforma i Desenvolupament Agrari, per la qual cosa seran sufragades íntegrament per la Conselleria d'Agricultura, Pesca i Alimentació.  
DISPOSICIONS FINALS  
Primera  
Es faculta el conseller d'Agricultura, Pesca i Alimentació perquè dicte les disposicions que calguen per al desplega-ment i l'execució d'aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 7 de març de 1995.  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI